钦定古今图书集成/明伦汇编/官常典/第100卷 > 周恭王睦㰂
## 钦定古今图书集成/明伦汇编/官常典/第100卷 > 周恭王睦㰂

按《明外史周定王传》：恭王睦㰂，定王橚五代孙也。初，
惠王同镳薨，世子安㶇未袭封卒，以孙恭王睦㰂嗣，
追封安㶇为悼王。安㶇为世子时，与弟平乐王安泛、
义宁王安涘争渔利，竞置囹圄，集亡赖为私人。惠王
戒安㶇不从，王怒安泛，因而倾之，安㶇亦持安泛不
法事。惠王薨，群小交构，安㶇奏“安泛私坏宗庙社稷”
仪仗，筑作诸坛库。奸庶母。安泛亦诬奏世子服中作
戏，烝惠王妾，下镇、巡官案验。顷之，安㶇死，睦㰂立而
幼。安泛侵陵世子妃，安涘亦讦妃出不正，其子不可
嗣。孝宗命太监魏忠、刑部侍郎何鉴往按之。安涘惧，
益诬世子毒杀惠王，并言世子妃淫乱，所连逮千人。
鉴等奏其妄，削安泛为庶人，幽凤阳，《安涘》亦革爵。嘉
靖十七年，睦㰂薨，子《勤熄》先卒，孙庄王《朝堈》嗣。追封
勤熄为康王。三十年薨。子敬王在铤嗣，万历十一年
薨。子《肃溱》嗣。〈阙〉薨，子《恭枵》嗣。